CELEX: 22016D0735
Language: ro
Date: 2015-03-20 00:00:00
Title: Decizia nr. 52/2015 a Comitetului mixt al SEE din 20 martie 2015 de modificare a anexei II (Reglementări tehnice, standarde, încercări și certificare) la Acordul privind SEE [2016/735]

19.5.2016   
               
               
                  RO
               
               
                  Jurnalul Oficial al Uniunii Europene
               
               
                  L 129/33
               
            DECIZIA NR. 52/2015 A COMITETULUI MIXT AL SEE
      din 20 martie 2015
      de modificare a anexei II (Reglementări tehnice, standarde, încercări și certificare) la Acordul privind SEE [2016/735]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (1) trebuie încorporat în Acordul privind SEE.
               
            
                  (2)
               
               
                  Regulamentul de punere în aplicare (UE) nr. 1090/2014 al Comisiei din 16 octombrie 2014 de aprobare a permetrinului ca substanță activă existentă, destinată utilizării în produsele biocide din tipurile de produs 8 și 18 (2) trebuie încorporat în Acordul privind SEE.
               
            
                  (3)
               
               
                  Regulamentul de punere în aplicare (UE) nr. 1091/2014 al Comisiei din 16 octombrie 2014 de aprobare a tralopirilului ca substanță activă nouă, destinată utilizării în produsele biocide din tipul de produs 21 (3) trebuie încorporat în Acordul privind SEE.
               
            
                  (4)
               
               
                  Regulamentul delegat (UE) nr. 1062/2014 abrogă Regulamentul (CE) nr. 1451/2007 al Comisiei (4), care este încorporat în acord și care, prin urmare, trebuie abrogat în conformitate cu acordul.
               
            
                  (5)
               
               
                  Prin urmare, anexa II la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      În anexa II la Acordul privind SEE, capitolul XV se modifică după cum urmează:
      
                  1.
               
               
                  După punctul 12nz [Regulamentul de punere în aplicare (UE) nr. 438/2014 al Comisiei] se introduc următoarele puncte:
                  
                              „12nza.
                           
                           
                              
                                 32014 R 1062: Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).
                           
                        
                              12nzb.
                           
                           
                              
                                 32014 R 1090: Regulamentul de punere în aplicare (UE) nr. 1090/2014 al Comisiei din 16 octombrie 2014 de aprobare a permetrinului ca substanță activă existentă, destinată utilizării în produsele biocide din tipurile de produs 8 și 18 (JO L 299, 17.10.2014, p. 10).
                           
                        
                              12nzc.
                           
                           
                              
                                 32014 R 1091: Regulamentul de punere în aplicare (UE) nr. 1091/2014 al Comisiei din 16 octombrie 2014 de aprobare a tralopirilului ca substanță activă nouă, destinată utilizării în produsele biocide din tipul de produs 21 (JO L 299, 17.10.2014, p. 15).”
                           
                        
            
                  2.
               
               
                  Textul de la punctul 12ze [Regulamentul (CE) nr. 1451/2007 al Comisiei] se elimină.
               
            Articolul 2
      Textele Regulamentului (UE) nr. 1062/2014 și Regulamentelor de punere în aplicare (UE) nr. 1090/2014 și (UE) nr. 1091/2014 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 21 martie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 20 martie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 294, 10.10.2014, p. 1.
      
         (2)  JO L 299, 17.10.2014, p. 10.
      
         (3)  JO L 299, 17.10.2014, p. 15.
      
         (4)  JO L 325, 11.12.2007, p. 3.
      
         (*)  Nu au fost semnalate obligații constituționale.